
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA

CARDIO-SPECT

Hatóanyag: Metoxi-izobutil-izonitril- Cu(I)-tetrafluoroborate (Cu(MIBI)BF4(
Kérem,olvassa el ezt a betegtájékoztatót, mielőtt Önnél ezt a vizsgálatot megkezdik

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon orvosához.
· Ezt a gyógyszert az orvos az  Ön vizsgálatára írta fel. Ne adja át a készítményt másnak, mert számára ártalmas lehet még abban az esetben is, ha tünetei az Önéhez hasonlóak.

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát.

A betegtájékoztató tartalma:

1. Mi a CARDIO-SPECT milyen esetben alkalmazható?

2. Tudnivalók a CARDIO-SPECT alkalmazása előtt

3. Hogyan kapja meg Ön a CARDIO-SPECT-et

4. Lehetséges mellékhatások

5. Hogyan kell a CARDIO-SPECT -et tárolni?

6. További információk

1.
MI A CARDIO-SPECT ÉS MILYEN ESETBEN ALKALMAZHATÓ?

Ez a gyógyszer kizárólag diagnosztikai célra alkalmazható.

A CARDIO-SPECT a szív koszorúereinek megbetegedését, a miokardiális infarktust és annak lokalizálását valamint a szívizom állapotának egyéb zavarait diagnosztizáló steril gyógyszerkészítmény.

A CARDIO-SPECT gyógyszerhatástanilag a radioaktív gyógyszerek csoportjába tartozik. 99mTc-pertechnetáttal történt jelzés után az orvos intravénásan adja be Önnek ezt az injekciós készítményt majd egy speciális kamera segítségével láthatóvá válik az Ön szívének vérellátása mind nyugalmi állapotban, mind pedig terhelés alatt.

A CARDIO-SPECT alkalmas emlőrák kimutatására, illetve annak méretének meghatározására valamint rekurrens és persistens hiperparatiroidizmus diagnosztizálására is.

Ezzel a gyógyszerrel történő vizsgálatot az Ön orvosának javaslata alapján végzik el.

2. MIT KELL TUDNIA ÖNNEK, MIELŐTT A CARDIO-SPECT INJEKCIÓT MEGKAPJA

Mielőtt az izotóppal jelzett CARDIO-SPECT injekciót intravénásan megkapja, az orvos tájékoztatni fogja Önt a vizsgálat kimeneteléről.

A 99mTc-CARDIO-SPECT injekciót 18 éven aluli betegeknek nem ajánlják, kivéve, ha a várható eredmény meghaladja a beadásával járó kockázatot. 

Tájékoztassa orvosát, ha allergiás 

-minden egyéb más gyógyszerre és minden egyéb más anyagra

A kezelés ideje alatt szedett alkalmazott gyógyszerek

Kérjük, tájékoztassa orvosát, ha Ön bármilyen gyógyszert szed beleértve a recept nélkül kapható készítményeket is.

Terhesség és szoptatás

Tájékoztassa orvosát, ha Ön terhes, vagy szoptatós anya.
A készítmény hatásai a gépjárművezetéshez és gépek kezeléséhez szükséges képességekre

Lehetőleg ne vezessen a CARDIO-SPECT alkalmazása után, mert szédülés előfordulhat.

3. HOGYAN ALKALMAZZÁK A CARDIO-SPECT INJEKCIÓT

Az Ön orvosa határozza meg, hogy Ön mennyi 99mTc-CARDIO-SPECT injekciót kap. Ez az a minimális mennyiség, amely elegendő ahhoz, hogy az orvos a vizsgálat eredményét megkapja.

Hány injekciót fog Ön kapni

Ha Ön szív vizsgálaton vesz részt, akkor Ön két injekciót kaphat, egyet nyugalmi állapotban a másikat pedig terhelés alatt.

Ha Ön emlő vagy mellékpajzsmirigy vizsgálaton vesz részt, akkor csak egy injekciót kap. 

Hogyan kapja meg Ön az injekciót

A 99mTc-CARDIO-SPECT injekciót Ön vénásan kapja, amelyet csak szakképzett személy, mint például orvos vagy szakasszisztens adhat be.

Milyen teendői vannak a kezelés után

Önnek legalább két liter folyadékot kell meginnia a kezelés után, hogy elősegítse a vizelet képződését, melyet gyakran ürítenie kell, hogy minél előbb távozzon az Ön testéből a radioaktivitás.

Mit nem szabad megtennie a kezelés után

A vizsgálat után addig ne vegyen be semmilyen gyógyszert, amíg kezelőorvosa nem javasolja azt.

Ha Önnek további kérdései vannak a készítmény alkalmazásával kapcsolatban, kérdezze ismételten kezelőorvosát.
4. LEHETSÉGES MELLÉKHATÁSOK

Mint minden gyógyszernek, úgy a CARDIO-SPECT-nek is lehetnek mellékhatásai. 

Kérjük, tájékoztassa kezelőorvosát, ha a következő tüneteket észleli:

· hányinger (betegség érzés)

· ízeket másként érzi

· fejfájás

· szédülés

· fáradtság

· alvászavar (nyugtalan, nyomasztó alvás, alvajárás)

· szájszárazság

· emlő fájdalom (nőknél emlővizsgálat esetén)

· arcpír

· ödéma

· az injekció helyén gyulladás kialakulása

· átmeneti izületi gyulladás

Ezek a CARDIO-SPECT enyhe mellékhatásai.

· Kérjük azonnal tájékoztassa kezelőorvosát, ha a következő tüneteket észleli:

· mellkasi fájdalom vagy nyomásérzés a mellkason

· arcpuffadás, ajak feldagadás, nyelv vagy torok duzzanat, amely gondot okozhat a légvételnél 

· angina

· szívdobogás megváltozása, hevesebb szívverés

· ájulás érzés

· hányás

· hasi fájdalom

· kiütés, viszketés, (duzzadt csalánkiütés a bőrön)

· allergiás reakció, szapora légzés vagy légzéselégtelenség, alacsony szívfrekvencia, szédülés, feledékenység, fáradtság- gyengeség érzet

· láz

Ezek komoly mellékhatások ezért sürgős orvosi segítségre van szüksége.

Amennyiben Ön olyan mellékhatásokat tapasztal, amelyek nem szerepelnek ezen a listán, kérjük tájékoztassa kezelőorvosát.
5. HOGYAN KELL A CARDIO-SPECT INJEKCIÓT TÁROLNI

A készlet a fénytől való védelem érdekében az eredeti csomagolásban és legfeljebb 25 oC-on tárolandó. Oxidálószerektől védve kell tartani.

A jelzett termék legfeljebb 25 oC-on, vagy ez alatti hőmérsékleten, fénytől védve tárolandó.

A jelzett termék tárolása során a hatályos védekezési és biztonsági előírásokat be kell tartani.

A készletben lévő üveg tartalma csak a 99mTc-technécium jelzett injekció előállítására használható fel az alkalmazási előírásnak megfelelően.
A gyógyszer gyermekektől elzárva tartandó.

Önnek nem kell foglalkozni a BRAIN-SPECT injekció tárolásával, ez az Ön kezelőorvosának ill. a szakasszisztensének feladata.

A BRAIN-SPECT kiszerelése üvegben történik. Az injekció elkészítése ebben az üvegben történik közvetlen a beadás előtt.

6. TOVÁBBI INFORMÁCIÓK

Mit tartalmaz a CARDIO-SPECT

Az Ön gyógyszerének minőségi összetétele:
Hatóanyag:

0.12 mg Metoxi-izobutil-izonitril- Cu(I)-tetrafluoroborát
Segédanyagok:

Ón(II) klorid-dihidrát

Nátrium-pirofoszfát-dekahidrát

L-Cisztein-hidroklorid-monohidrát

Glicin

Nátriu-klorid
Milyen a Cardio-Spect készítmény külleme és mit tartalmaz a csomagolás
A CARDIO-SPECT fehér liofilizált por alakú készítmény. Ebből az injekciót közvetlenül a beadás előtt állítják elő. Csomagolás: Steril, 1-es típusú boroszilikát üvegből készült injekciós üveg; gumidugóval és rollnizott alumínium kupakkal lezárva 6 db port tartalmazó injekciós üveg dobozban.
A forgalombahozatali engedély jogosultja és gyártó:
Medi.Radiopharma Kft

H-1221 Budapest

Vadászforduló u. 6/c

e-mail: meiradiopharma-kft@mediradiopharma.hu

